থং ল্যান

রাজা থং ল্যান ( ) থাইল্যান্ডের প্রাচীন রাজ্য অয়ুধ্যার একজন রাজা ছিলেন। তিনি থাই রাজা প্রথম বোরোম্মারচাথিরাত পুত্র ও সুফান্নাফুম রাজ পরিবারের সদস্য ছিলেন। থং ল্যান ৭৫০ চুলা সাকারাতে (১৯৩১ বুদ্ধাব্দ, ১৩৮৮/৮৯ খ্রিস্টাব্দ) ১৫ বছর বয়সে তার পিতার স্থলাভিষিক্ত হন। তবে মাত্র সাত দিন রাজত্ব করার পর উথং পরিবারভুক্ত ও তার আত্মীয় রামেসুয়ান তাকে ক্ষমতাচ্যুত করেন এবং একটি অভ্যুত্থান ঘটিয়ে মৃত্যুদণ্ড দেন।Princess Maha Chakri Sirindhorn Foundation, 2011: 59. থং ল্যান ছিলেন অয়ুধ্যা রাজ্যের প্রথম রাজা, যাকে মৃত্যুদণ্ড দেওয়া হয়েছিল।Čhansuwan, 2011: 22.

 নাম 
+এই নিবন্ধের সংক্ষিপ্ত শব্দাবলীর পূর্ণরূপসংক্ষিপ্তপূর্ণরূপবু.বুদ্ধাব্দখ্রি.খ্রিস্টাব্দচোসোচুলা সাকারাত
শিশু রাজাকে সাধারণত থং ল্যান ( থাই: ทองลัน; ) নামে উল্লেখ করা হয়। তাকে এই নামে বিভিন্ন ঐতিহাসিক নথি ও সূত্রে উল্লেখ করা হয়েছে; যেমন: ব্রিটিশ জাদুঘর পঁজিকা,Prachum phongsāwadān phāk thī pǣtsip sǭng.., 1994: 13. লুয়াং প্রসোয়েত পঁজিকা,Prachum phongsāwadān chabap kānčhanāphisēk lem nưng, 1999: 213. এবং ফান চাননুমাত পঁজিকা।Phrarātchaphongsāwadān krung sī ‘ayutthayā chabap phan čhannumāt..., 2010: 45.

থং (থাই: ทอง) অর্থ হল “সোনা”। ল্যান (থাই: ลัน) একটি প্রাচীন শব্দ, যার অর্থ জানা নেই।Phrarātchaphongsāwadān chabap phrarātchahatthalēkhā lem nưng, 1991: 209–210.

থাই ইতিহাসবিদ সুশিত রংথেত (থাই: สุจิตต์ วงษ์เทศ) মত প্রকাশ করেন যে, এখানে ব্যবহৃত ল্যান শব্দটি প্রাচীন থাই-লাও ভাষার একটি শব্দ, যা বিশ্বকোষ অনুসারে "বাঁশ দিয়ে তৈরি ইল মাছ ধরার ফাঁদ" বুঝাতে ব্যবহৃত হয়। ইতিহাসবিদ আরো উল্লেখ করেন যে, প্রাচীনকালে কোনো ব্যক্তিকে প্রাণী শিকারের যন্ত্রপাতি বা ফাঁদের নামে নামকরণ করার একটি রীতি প্রচলিত ছিল। এর উদাহরণ হিসেবে তিনি প্রথম রামা রাজা থং দুয়াংয়ের (থাই: ทองด้วง) ব্যক্তিগত নাম উল্লেখ করেছেন, যার অর্থ হলো "সোনার ফাঁদ"।Wongthēt, 2014: online.

তবে দ্য ব্র্যাডলি ক্রোনিকল অনুযায়ী, শিশু রাজাটির নাম ছিল থোং লান (থাই: ท้องลั่น; ;), যার অর্থ হলো "পেটের আর্তনাদ"।Phrarātchaphongsāwadān krung sayām chabap mǭ bratle, 2006: 13.

এছাড়া থং ল্যানকে ফননারাত পঁজিকা ও রয়্যাল অটোগ্রাফ পঁজিকায় থং চান (; ) হিসেবে উল্লেখ করা হয়েছে, যার অর্থ হলো "সোনালী চাঁদ" বা "চাঁদের সোনা"।Somdet Phra Phonnarat (Kǣo), 2015: 13.Phrarātchaphongsāwadān chabap phrarātchahatthalēkhā lem nưng, 1991: 59.

মাইনর ওয়ার্স পঁজিকায় অনুযায়ী তাকে পালিতে সুবর্ণচন্দ (থাই লিপিতে: สุวณฺณจนฺท) হিসেবে উল্লেখ করা হয়েছে, যার অর্থ হলো "সোনালী চাঁদ"।Somdet Phra Phonnarat (Kǣo), 1932: 41.

অন্যদিকে ১৬৪০ খ্রিস্টাব্দে জেরেমিয়াস ভ্যান ভ্লিট কর্তৃক রচিত বিখ্যাত ডাচ দলিল "ভ্যান ভ্লিট পঁজিকায়" তাকে থোং ট'জান নামে উল্লেখ করেছে।Van Vliet, 2003: 34.

 পরিবার 
সব ঐতিহাসিক দলিলেই উল্লেখ করা হয়েছে যে, থং ল্যান প্রথম বরোম্মারাচাথিরাতের পুত্র ছিলেন।

 জীবনী 

 রাজনৈতিক পটভূমি 
অয়ুধ্যা রাজ্য উথং ও সুপন্নফুম নামে দুটি রাজবংশের যৌথ প্রচেষ্টায় প্রতিষ্ঠিত হয় এবং এই রাজবংশ দুটি পারিবারিক বিবাহের মাধ্যমে সংযুক্ত ছিল।Kasētsiri, 2005: 4–5. অয়ুধ্যার প্রথম সম্রাট প্রথম রামথিবোধি উথং বংশের ছিলেন। তিনি নিজের পুত্র রমেসুয়ানকে লোপবুরি অঞ্চলের শাসক বানিয়েছিলেন।Princess Maha Chakri Sirindhorn Foundation, 2011: 50. একই সময়ে, তিনি নিজের আত্মীয় ও সূপন্নফুম বংশোদ্ভূত প্রথম বরোমরচাথিরত সুপহানবুরি অঞ্চলের শাসক হিসেবে নিয়োগ করেছিলেনPrincess Maha Chakri Sirindhorn Foundation, 2011: 56.

৭৩১ চোসা (১৯১২ বু.; ১৩৬৯/৭০ খ্রি.) সালে সম্রাট প্রথম রামতিবোধি মারা যান। এরপর রমেসুয়ান লোপবুরি থেকে এসে আয়ুধ্যা সিংহাসনে অধিষ্ঠিত হন।Princess Maha Chakri Sirindhorn Foundation, 2011: 51.

৭৩২ চোসা ( ১৯১৩ বু., ১৩৭০/৭১ খ্রিস্টাব্দ ) সালে প্রথম বরোম্মারচাথিরাত তার সেনাবাহিনীকে নিয়ে সূপহান বুড়ি থেকে অয়ুধ্যায় অভিযান পরিচালনা করেন। রমেসুয়ানের কাছে বরোম্মারচাথিরাতকে প্রতিরোধ করার মত শক্তিশালী বাহিনী ছিল না। তাই রমেসুয়ান তার হাতে সিংহাসন তুলে দেন এবং আগের মতো লোপবুরিতে ফিরে যান।

 রাজত্বকাল 
৭৫০ চোসা সালে (১৯৩১ বু., ১৩৮৮/৮৯ খ্রি.) অয়ুধ্যার রাজা প্রথম বরোম্মারচাথিরাত তার সেনাবাহিনী নিয়ে চাকাঙ্গরাও শহরে অভিযানের পরিকল্পনা করেছিলেন। তবে যাত্রাপথে হঠাৎ তিনি গুরুতর অসুস্থ হয়ে পড়েন এবং এই অসুস্থতার কারণে তিনি অভিযান সম্পূর্ণ করতে সক্ষম হননি। কিছু দিন অসুস্থ অবস্থায় থাকার পর তিনি সেই যাত্রাপথেই মারা যান।Princess Maha Chakri Sirindhorn Foundation, 2011: 57. তার মৃত্যুর পর অয়ুধ্যার সিংহাসনে তার একমাত্র পুত্র থং ল্যানকে অধিষ্ঠিত করা হয়।

থাই ঐতিহাসিক সূত্র অনুযায়ী, থং লান ৭৫০ চোসা (১৯৩১ বু, ১৩৮৮/৮৯ খ্রি.) সালে সিংহাসনে অধিষ্ঠিত হওয়ার সময় ১৫ বছর বয়সী ছিলেন। এই তথ্যের ভিত্তিতে থং ল্যানের জন্ম সম্ভবত ৭৩৫ চোসা সালে (১৯১৬ বু., ১৩৭৩/৭৪ খ্রি.) সালে হয়েছিল। তবে ঐতিহাসিক ডাচ দলিল "ভ্যান ভ্লিয়েট পঁজিকা" অনুযায়ী, সিংহাসনে অধিষ্ঠিত হওয়ার সময় তিনি ১৭ বছর বয়সী ছিলেন।

তবে থং ল্যানের রাজত্ব বেশি দিন স্থায়ী হয়নি। সিংহাসনে আরোহণের মাত্র ৭ দিন পর রমেসুয়ান লোপবুরি থেকে তার গোটা সেনাবাহিনী নিয়ে এসে অয়ুধ্যা আক্রমণ করেন এবং রাজসিংহাসন দখল করে নিজেকে অয়ুধ্যার রাজা ঘোষণা করেন। এরপর তিনি থং ল্যানকে মৃত্যুদণ্ডের জন্যে একটি বৌদ্ধ মন্দিরে পাঠান, যা ওয়াট খক প্রায়া ( থাই: วัดโคกพระยา) নামে পরিচিত। মৃত্যু নিশ্চিত করার জন্যে থং ল্যানের ঘাড়ে একটি চন্দন কাঠের হাতুড়ি দিয়ে আঘাত করা হয়, যা রাজকীয় ব্যক্তিকে মৃত্যুদণ্ড দেওয়ার প্রাচীন প্রথাগত পদ্ধতি হিসেবে প্রসিদ্ধ ছিল।Kasētsiri, 2005: 22. তার মৃত্যুর পরে রমেসুয়ান দ্বিতীয়বারের মতো অয়ুধ্যা রাজার হন। Čhansuwan, 2011: 18.

ইতিহাসবিদ দমরং রাজানুভাব একটি নতুন তত্ত্ব উপস্থাপন করেছিলেন, যা অয়ুধ্যার প্রাথমিক রাজনৈতিক পরিস্থিতি বোঝার জন্য অত্যন্ত গুরুত্বপূর্ণ। তিনি বলেন, রাজা প্রথম বরোম্মারাচাথিরাত ৭৩২ চোসা সালে অয়ুধ্যা রাজ্যে তার সেনাবাহিনী নিয়ে আগমন করেছিলেন মূলত রাজনৈতিক সমস্যা সমাধানের জন্য। কারণ রমেসুয়ান নিজের ক্ষমতা ঠিকভাবে সামলাতে পারছিলেন না। এই সমস্যায় সম্ভবত রাজনীতিক ও সামরিক শক্তি সংক্রান্ত জটিলতা ছিল, যা দুই পক্ষকে আলোচনার পথ বেছে নিতে বাধ্য করেছিল। দমরং রাজানুভাবের তত্ত্ব অনুযায়ী, সম্ভবত রমেসুয়ান ও বরোম্মারাচাথিরাত একটি চুক্তিতে পৌঁছেছিলেন। তা হলো রমেসুয়ান অয়ুধ্যার সিংহাসন বরোম্মারাচাথিরাতের কাছে হস্তান্তর করবেন এবং এর বদলে রাজা বরোম্মারাচাথিরাত রমেসুয়ানকে তার উত্তরসূরি হিসেবে ঘোষণা করবেন। এই চুক্তির মাধ্যমে দুই পক্ষই রাজনৈতিক শান্তি বজায় রাখতে চেয়েছিলেন এবং একটি সম্মানজনক পদ্ধতিতে ক্ষমতার বিনিময় সম্পাদন করতে চেয়েছিলেন। এই চুক্তি অনুযায়ী রমেসুয়ান অয়ুধ্যার সিংহাসন বরোম্মারাচাথিরাতের হাতে তুলে দেন এবং তিনি নিজের আগেকার কেন্দ্র লোপবুড়িতে ফিরে যান। কিছুদিন পর দেখা যায় যে, বরোম্মারাচাথিরাত চুক্তি রক্ষা করেননি; তিনি রমেসুয়ানের পরিবর্তে নিজের ছেলে থং ল্যানকে পরবর্তী রাজা ঘোষণা করেছেন। তাই তার মৃত্যুর পর থং ল্যান সিংহাসনে বসেন। রমেশুয়ান তার এই কাজকে এক ধরণের বিশ্বাসঘাতকতা হিসেবে দেখেন। ফলে বরোম্মারাচাথিরাতের মৃত্যুর পর তিনি পুনরায় অয়ুধ্যা রাজ্যের সিংহাসন দখল করেন এবং প্রতিশোধস্বরূপ তিনি থং ল্যানকে হত্যা করেন।Phrarātchaphongsāwadān chabap phrarātchahatthalēkhā lem nưng, 1991: 209.

তবে আধুনিক পণ্ডিতরা এই বিষয়ে ভিন্নমত পোষণ করেন। ইতিহাসবিদ সুচিত রংথেত ( ) বলেন যে, বরোম্মারাচাথিরাত যখন সৈন্যবাহিনী নিয়ে অয়ুধ্যায় প্রবেশ করেন, তার উদ্দেশ্য সম্ভবত "সামরিক বলপ্রয়োগের মাধ্যমে ক্ষমতা দখল করা (আজকের দিনে যাকে কূপ বা অভ্যুত্থান বলা হয়) ছিল এবং রমেসুয়ান অধিক শক্তি জমা করার ও সুযোগ পাওয়া মাত্র পাল্টা আঘাত হানার জন্যেই লোপবুরিতে ফিরে গিয়েছিলেন।Wongthēt, 2013: online. প্রামিন ক্রুয়াথং (থাই: ปรามินทร์ เครือทอง) মনে করেন যে, বরোম্মারাচাথিরাত নিজের সামরিক শক্তি ব্যবহার করে রামসুয়ানকে অয়ুধ্যার সিংহাসন থেকে জোরপূর্বক সরিয়ে দিয়েছিলেন। প্রামিনের মতে, এই ঘটনা সম্ভবত রমেসুয়ানের মনোবলকে ক্ষুব্ধ করেছিল এবং তাই তিনি বরোম্মারাচাথিরাত ছোট পুত্র থং ল্যানের উপর প্রতিশোধ নিতে বাধ্য হয়েছিলেন। রমেসুয়ান সেই প্রতিশোধে শিশুটিকে অত্যন্ত নির্মমভাবে হত্যা করেন। Khrư̄athǭng, 2011: online.

এসব ঘটনা উথং ও সুফন্নফুম রাজবংশের মধ্যে চলমান দ্বন্দ্বের অংশ ছিল এবং উভয়ের মাঝে এই সংঘর্ষ অব্যাহত ছিল। শেষ পর্যন্ত বরোম্মারাচাথিরাত শাসনকালের শেষে সুফন্নফুম রাজবংশ উথংকে পরাজিত করে চূড়ান্ত বিজয় লাভ করে। এই জয় সুফন্নফুমকে অয়ুধ্যা রাজ্যের নিয়ন্ত্রণ কায়েম রাখতে সক্ষম করে এবং তারা প্রায় পরবর্তী দুই শতাব্দী রাজ্যটি শাসন করে।Kasētsiri, 2005: 4–5, 22, 25–26.

 বংশধারা 

 গ্রন্থপঞ্জি 
















 তথ্যসূত্র 

বিষয়শ্রেণী:১৩৮৮-এ মৃত্যু
বিষয়শ্রেণী:১৩৭৩-এ জন্ম
বিষয়শ্রেণী:এশিয়ার শিশু রাজশাসক
বিষয়শ্রেণী:অভ্যুত্থানে ক্ষমতাচ্যুত নেতা